**Petteri Ilmari Nikkilä** (s. 27. heinäkuuta 1992 Hämeenlinna) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Hän toimii joukkueen varakapteenina.

Ura
---

### Seuraura

Nikkilä on Hämeenlinnan Pallokerhon kasvatti. Hän voitti seurassa B-nuorten SM-hopeaa vuonna 2010. Kaudella 2011–2012 Nikkilä oli HPK:n A-nuorten tehokkain puolustaja Jussi Korvakankaan kanssa tehoilla 7+22=29. He jakoivat A-nuorten SM-liigan puolustajien pistepörssin kahdeksannen sijan Ässien Santeri Lukan kanssa. Nikkilä keräsi myös 115 jäähyminuuttia, joilla hän sijoittui sarjan jäähypörssissä toiseksi edellään vain Sportin Stathis Soumelidis. Nikkilä voitti kauden päätteeksi A-nuorten SM-pronssia.

Toukokuussa 2012 Nikkilä teki kaksivuotisen SM-liigasopimuksen HPK:n kanssa. Hän ei kuitenkaan tehnyt liigadebyyttiään vielä kaudella 2012–2013, jonka Nikkilä vietti suurimmaksi osaksi vielä A-nuorissa. Hän oli HPK:n tehokkain puolustaja Henri Allenin kanssa tehoilla 7+16=23 ja he jakoivat A-nuorten SM-liigan puolustajien pistepörssin kymmenennen sijan Jokipoikien Oskari Hämäläisen ja Jokereiden Santeri Saaren kanssa. Nikkilä jakoi 90 minuutillaan myös koko sarjan jäähypörssin voiton Ilveksen Mikke Levon kanssa. Hän voitti myös sarjan pudotuspelien puolustajien syöttöpörssin kuudella syöttöpisteellään. Nikkilä voitti kauden päätteeksi A-nuorten Suomenmestaruuden. Hän debytoi kauden aikana myös miesten peleissä pelattuaan viisi ottelua lainalla Mestis-joukkue Heinolan Peliitoissa joulukuussa 2012.

Kauden 2013–2014 kynnyksellä HPK lainasi Nikkilän Mestis-joukkue Savonlinnan Pallokerhoon. Hänet kutsuttiin takaisin HPK:n vahvuuteen marraskuun maaottelutauon jälkeen. Nikkilä teki liigadebyyttinsä 12. marraskuuta 2013 Tampereen Ilvestä vastaan. Hän keräsi ottelussa syöttöpisteen Ville Viitaluoman tekemään maaliin. Liigauransa avausmaalin Nikkilä teki 21. tammikuuta 2014 Espoo Bluesia vastaan. Nikkilä murtautui heti debyyttinsä jälkeen HPK:n SM-liigakokoonpanoon ja hänen tulokaskautensa toi kaikkiaan 36 runkosarjaottelussa tehot 2+5=7 sekä kuudessa playoff-ottelussa tehot 1+2=3. Huhtikuussa 2014 Nikkilä teki seuran kanssa kaksivuotisen jatkosopimuksen.

Kaudella 2014–2015 Nikkilä teki 51 runkosarjaottelussa tehot 6+9=15 ja hän oli HPK:n eniten maaleja tehnyt puolustaja. Kauden 2015–2016 edetessä Nikkilä nousi joukkueen kapteenistoon. Hän oli joukkueen tehokkain puolustaja tehoilla 4+14=18. Joulukuussa 2015 Nikkilä teki HPK:n kanssa vuoden mittaisen jatkosopimuksen. Kaudella 2016–2017 hän jakoi pudotuspeleissä joukkueen sisäisen tehotilaston voiton Eero Somervuoren kanssa lukemalla +4. Kolmannessa puolivälieräottelussa 25. maaliskuuta 2017 vieraissa JYPiä vastaan Nikkilä ratkaisi HPK:lle 2–3-voiton toisessa jatkoerässä ajassa 80.25. Jari Korhonen valitsi hänet ottelun Alumnien tähtien ykköstähdeksi. Nikkilän osuma syntyi erikoiseen paikkaan, sillä hän sai ottelun jälkeen kahden ottelun pelikiellon saman ottelun toisessa erässä tehdystä huitomisesta JYPin Juha-Pekka Hytösen niskaan. Nikkilälle ei tuomittu tilanteesta rangaistusta itse ottelussa. JYP voitti lopulta koko ottelusarjan ja eteni välieriin otteluvoitoin 4–3. Helmikuussa 2017 Nikkilä teki HPK:n kanssa kaksivuotisen jatkosopimuksen.

Kaudella 2017–2018 Nikkilä edusti HPK:ta myös Spengler Cupissa. Joulukuussa 2017 hän teki kolmivuotisen jatkosopimuksen joukkueen kanssa, joka sisälsi option siirtyä ulkomaille kahden sopimuskauden jälkeen. Kausi 2018–2019 oli Nikkilän läpimurtokausi SM-liigan kärkipuolustajien joukkoon. Hän voitti 38 syöttöpisteellään koko liigan syöttöpörssin SM-liigan historian ensimmäisenä puolustajana. Nikkilä jäi myös vain yhden syöttöpisteen päähän puolustajien yhden kauden syöttöennätyksestä (Toni Söderholm kaudella 2011–2012). Hän sijoittui myös kaikkiaan 42 tehopisteellään puolustajien pistepörssissä toiseksi Oliwer Kasken jälkeen sekä oli HPK:n kolmanneksi paras pistemies. Nikkilä pelasi yhtä vaille kaikissa runkosarjan otteluissa, keskimäärin 22 minuuttia ja 20 sekuntia, mikä oli HPK:n korkein peliaikakeskiarvo. Hän voitti myös pudotuspelien puolustajien pistepörssin sekä jakoi puolustajien maalipörssin voiton Kärppien Teemu Kivihalmeen kanssa tehoilla 4+9=13. Nikkilä voitti kauden päätteeksi Suomenmestaruuden. Hänet valittiin SM-liigan tähdistökentälliseen. Nikkilä oli myös ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon voitti lopulta kuitenkin Pelicansin Oliwer Kaski.

Nikkilä nimettiin kaudeksi 2019–2020 HPK:n varakapteeniksi. Hänen tasonsa putosi edelliskaudesta runsaasti tehojen valossa, kun Nikkilä teki 45 runkosarjaottelussa tehot 2+20=22. Hän kärsi kauden aikana myös loukkaantumisista. Maaliskuussa 2020 Nikkilä käytti hänen sopimuksessaan olleen option siirtyä ulkomaille ja hän teki kauden 2020–2021 kattavan sopimuksen Ruotsin SHL-liigan Linköping HC:n kanssa.

Kaudeksi 2021–2022 Nikkilä palasi SM-liigaan ja siirtyi 1+1-vuotisella sopimuksella KooKoohon. Joukkuetta valmensi hänelle HPK:n A-nuorista tuttu Olli Salo. Nikkilä eteni KooKoon kanssa joukkueen seurahistorian ensimmäisiin pudotuspeleihin, jotka etenivät aina välieriin asti. Ensimmäisessä välieräottelussa 8. huhtikuuta 2022 vieraissa Tapparaa vastaan hän ratkaisi KooKoolle 3–4-voiton ensimmäisessä jatkoerässä ajassa 69.21. Nikkilä sai ottelussa myös syöttöpisteen Kim Strömbergin tekemään maaliin. Atte Pentikäinen valitsi hänet ottelun Alumnien tähtien ykköstähdeksi. Seuraavassa ottelussa Nikkilä kuitenkin loukkaantui ja hänen kautensa päättyi. KooKoo lopulta hävisi välieräsarjan ja Tappara eteni finaaleihin otteluvoitoin 4–1. Kauden jälkeen huhtikuussa KooKoo tiedotti, että Nikkilä käyttää hänen sopimuksessaan olleen option ulkomaille siirtymisestä ja jättää joukkueen.

Nikkilä siirtyi kaudeksi 2022–2023 peräti kolmivuotisella sopimuksella Saksan toiseksi korkeimmalle sarjatasolle DEL2-liigan Bayreuth Tigersiin. Joukkueessa pelasi hänen paras ystävänsä ja hänen kanssaan aiemmin HPK:ssa pelannut Ville Järveläinen, joka oli houkuttelemassa Nikkilää Tigersiin. Joukkueessa pelasi myös hänelle toinen HPK:sta tuttu joukkuetoveri Philippe Cornet. Nikkilä jätti Tigersin kuitenkin jo joulukuussa 2022 ja hän palasi peräti kevääseen 2026 asti kestävällä sopimuksella kasvattajaseuraansa HPK:hon.

Kaudeksi 2023–2024 Nikkilä nimettiin HPK:n varakapteeniksi. Hänen kautensa jäi kuitenkin loukkaantumisen vuoksi vain 29 ottelun mittaiseksi ja se päättyi Nikkilän osalta tammikuussa 2024.

### Maajoukkueura

Nikkilä on pelannut Suomen A-maajoukkueessa yhdeksän ottelua ilman tehopisteitä. Hän teki A-maajoukkuedebyyttinsä Karjala-turnauksessa 7. marraskuuta 2019 Helsingin Hartwall Arenassa Venäjää vastaan. Hänet merkittiin Suomen kakkospuolustajapariin Juuso Hietasen viereen.

Pelityyli
---------

Jatkoaika.com-verkkolehden mukaan Nikkilän vahvuuksiin kuuluu ennakkoluulottomuus, pelirohkeus, vastustajan ärsyttäminen ja kiekollinen peli. Hänen rohkea hyökkäyspään pelaaminensa menee kuitenkin ajoittain yli-innokkaaksi, jolloin Nikkilän virheet kostautuu kiekonmenetyksinä ja pelin väärinlukemisina. Hän on pelannut juniorina myös hyökkääjänä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | HPK | A-SM | 40 | 1 | 10 | 11 | 59 | 1 | 0 | 0 | 0 | 0 |
| 2011–2012 | HPK | A-SM | 43 | 7 | 22 | 29 | 115 | 10 | 3 | 2 | 5 | 6 |
| 2012–2013 | HPK | A-SM | 31 | 7 | 16 | 23 | 90 | 11 | 1 | 6 | 7 | 20 |
|  | Peliitat | Mestis | 5 | 0 | 0 | 0 | 10 | – | – | – | – | – |
| 2013–2014 | HPK | SM-liiga | 36 | 2 | 5 | 7 | 48 | 6 | 1 | 2 | 3 | 0 |
|  | SaPKo | Mestis | 18 | 1 | 5 | 6 | 42 | – | – | – | – | – |
| 2014–2015 | HPK | SM-liiga | 51 | 6 | 9 | 15 | 49 | – | – | – | – | – |
| 2015–2016 | HPK **(A)** | SM-liiga | 50 | 4 | 14 | 18 | 24 | – | – | – | – | – |
| 2016–2017 | HPK | SM-liiga | 57 | 3 | 13 | 16 | 46 | 5 | 2 | 2 | 4 | 0 |
| 2017–2018 | HPK | SM-liiga | 54 | 3 | 14 | 17 | 46 | – | – | – | – | – |
| 2018–2019 | HPK | SM-liiga | 59 | 4 | 38 | 42 | 42 | 18 | 4 | 9 | 13 | 14 | Kanada-malja | Ykköstähdistö |
| 2019–2020 | HPK **(A)** | SM-liiga | 45 | 2 | 20 | 22 | 20 | – | – | – | – | – |
| 2020–2021 | Linköping HC | SHL | 45 | 0 | 12 | 12 | 20 | – | – | – | – | – |
| 2021–2022 | KooKoo | SM-liiga | 46 | 7 | 21 | 28 | 58 | 12 | 1 | 6 | 7 | 14 |
| 2022–2023 | Bayreuth Tigers | DEL2 | 23 | 0 | 11 | 11 | 18 | – | – | – | – | – |
|  | HPK | SM-liiga | 30 | 2 | 17 | 19 | 30 | – | – | – | – | – |
| 2023–2024 | HPK **(A)** | SM-liiga | 29 | 3 | 9 | 12 | 52 | – | – | – | – | – |
| 10 kautta | yhteensä | SM-liiga | 457 | 36 | 160 | 196 | 415 | 41 | 8 | 19 | 27 | 28 |
| 1 kausi | yhteensä | SHL | 45 | 0 | 12 | 12 | 20 | – | – | – | – | – |
| 1 kausi | yhteensä | DEL2 | 23 | 0 | 11 | 11 | 18 | – | – | – | – | – |
| 2 kautta | yhteensä | Mestis | 23 | 1 | 5 | 6 | 52 | – | – | – | – | – |

Lähteet
-------

* Petteri Nikkilä The Internet Hockey Databasessa (englanniksi)
* Petteri Nikkilä Eurohockey-sivustolla (englanniksi)
* Petteri Nikkilä *Elite Prospects*. Everysport Media Group AB.  (englanniksi)

### Viitteet

1. 1 2  HPK:lle kahdeksan jatkosopimusta – Nikkilä ja Tuulola pitkiin sopimuksiin! *hpk.fi*.  7.12.2017. HPK Liiga Oy. Viitattu 7.12.2017.
2. 1 2  Tilastot - Petteri Nikkilä *liiga.fi*. Jääkiekon SM-liiga Oy. Viitattu 17.5.2019.
3. ↑  Uhari, Markku: Näin paljon HPK:n mestarijoukkueen jäsenet ansaitsivat: Antti Pennasen tuloilla ostaisi 174 hyvää kausikorttia *hameensanomat.fi*.  4.11.2019. Hämeen Sanomat Oy. Viitattu 11.8.2020.
4. 1 2 3 4 5 6 7  Petteri Nikkilä *Elite Prospects*. Everysport Media Group AB.  (englanniksi)
5. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 17.5.2019. (englanniksi)
6. ↑  Elite Prospects - U20 SM-sarja Stats 2011-2012 *eliteprospects.com*. Everysport Media Group AB. Viitattu 17.5.2019. (englanniksi)
7. ↑  HPK värväsi tukun pelaajia *Jatkoaika.com*.  2.5.2012. Jatkoaika r.y. Viitattu 15.11.2013.
8. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 17.5.2019. (englanniksi)
9. ↑  Elite Prospects - Award - U20 SM-sarja Most Penalized Player *eliteprospects.com*. Everysport Media Group AB. Viitattu 30.7.2021. (englanniksi)
10. ↑  Peliitoille kaksi HPK-lainaa *Jatkoaika.com*.  11.12.2012. Jatkoaika r.y. Viitattu 15.11.2013.
11. ↑  Neljä liigapelaajaa lainalle SaPKoon *Jatkoaika.com*.  9.9.2013. Jatkoaika r.y. Viitattu 15.11.2013.
12. ↑  Nikkilä palasi Hämeenlinnaan *kiekko.ita-savo.fi*.  12.11.2013. Kaakon Viestintä Oy.  Arkistoitu 26.8.2014. Viitattu 15.11.2013.
13. ↑  Uusitalo, Timo: Näin eteni liigakierros - Kärppien hirmuputki kasvoi *yle.fi*.  12.11.2013. Yleisradio Oy. Viitattu 11.8.2020.
14. ↑  Heino, Ville: HPK mainiossa lennossa – tiistaina kaatui Blues *Jatkoaika.com*.  21.1.2014. Jatkoaika r.y. Viitattu 11.8.2020.
15. ↑  Jasu ja Jalo Hämeenlinnaan, Nikkilälle jatkosopimus *Jatkoaika.com*.  28.4.2014. Jatkoaika r.y. Viitattu 16.6.2014.
16. ↑  Elite Prospects - HPK *eliteprospects.com*. Everysport Media Group AB. Viitattu 17.5.2019. (englanniksi)
17. ↑  Elite Prospects - HPK *eliteprospects.com*. Everysport Media Group AB. Viitattu 17.5.2019. (englanniksi)
18. ↑  Nikkilälle jatkosopimus HPK:hon – myös toimiston puolelle vahvistus *Jatkoaika.com*.  15.12.2015. Jatkoaika r.y. Viitattu 20.12.2015.
19. ↑  Elite Prospects - HPK *eliteprospects.com*. Everysport Media Group AB. Viitattu 17.5.2019. (englanniksi)
20. ↑  Leinonen, Otto: Kolmeen otteluun toisen kerran ratkaisu jatkoerässä - Nikkilä pommitti HPK:lle voiton *Jatkoaika.com*.  25.3.2017. Jatkoaika r.y. Viitattu 21.3.2024.
21. ↑  Otteluseuranta *liiga.fi*.  25.3.2017. Jääkiekon SM-liiga Oy. Viitattu 6.4.2017.
22. ↑  HPK:n Petteri Nikkilälle pelikielto – katso video *liiga.fi*.  27.3.2017. Jääkiekon SM-liiga Oy. Viitattu 6.4.2017.
23. ↑  Tähtivahvistus Porseland jatkaa Kerhossa − yhteensä kolme uutta jatkosopimusta *Jatkoaika.com*.  2.2.2017. Jatkoaika r.y. Viitattu 2.2.2017.
24. 1 2  Petteri Nikkilä jättää HPK:n ja siirtyy Ruotsin pääsarjaan *yle.fi*.  3.4.2020. Yleisradio Oy. Viitattu 4.4.2020.
25. ↑  Seppänen, Antti: Petteri Nikkilä kirjoitti Liiga-historiaa ennätystä hipoen *liiga.fi*.  15.3.2019. Jääkiekon SM-liiga Oy. Viitattu 17.5.2019.
26. ↑  Elite Prospects - HPK *eliteprospects.com*. Everysport Media Group AB. Viitattu 17.5.2019. (englanniksi)
27. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 17.5.2019. (englanniksi)
28. ↑  Seppänen, Antti: Vuoden puolustaja 2019 – tässä Rautakallio-palkinnon äänestyksen kärki *liiga.fi*.  7.6.2019. Jääkiekon SM-liiga Oy. Viitattu 9.6.2019.
29. ↑  HPK:n juhlakauden kapteeniksi Niklas Friman *hpk.fi*.  3.8.2019. HPK Liiga Oy. Viitattu 3.8.2019.
30. ↑  Mänty-Sorvari, Laurell: Pelaaja-arviot, 2019-20: HPK:n juhlakaudella nähtiin tähtiloistoa Kunykin johdolla, mutta myös floppeja *Jatkoaika.com*.  18.3.2020. Jatkoaika r.y. Viitattu 1.4.2020.
31. ↑  Seppä, Lassi: KooKoo solmi kuusi pelaajasopimusta − Nikkilä ja Siikonen Kouvolaan *Jatkoaika.com*.  29.5.2021. Jatkoaika r.y. Viitattu 30.7.2021.
32. ↑  Tappara - Kookoo, 8.4.2022 *liiga.fi*.  8.4.2022. Jääkiekon SM-liiga Oy. Viitattu 1.6.2022.
33. ↑  Nurminen, Veikko: KooKoolle karmaisevia uutisia – Petteri Nikkilän ja Sam Lofquistin kaudet paketissa *Jatkoaika.com*.  11.4.2022. Jatkoaika r.y. Viitattu 1.6.2022.
34. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 1.6.2022.
35. ↑  Kaivanto, Mikael: Yllätysvalinta! KooKoon tähtipuolustaja siirtyy Saksan kakkosliigaan *iltalehti.fi*.  19.6.2022. Alma Media Suomi Oy. Viitattu 19.6.2022.
36. ↑  Seppä, Lassi: HPK:lle nimekäs vahvistus − Petteri Nikkilä takalinjoille pitkällä sopimuksella *Jatkoaika.com*.  9.12.2022. Jatkoaika r.y. Viitattu 9.12.2022.
37. ↑  Kauden 2023-2024 kapteenit valittu *hpk.fi*.  22.8.2023. HPK Liiga Oy. Viitattu 24.8.2023.
38. ↑  Tilanne 14.2.2021
39. ↑  RUS - FIN (Line Up) *stats.swehockey.se*.  7.11.2019. Svenska Ishockeyförbundet. Viitattu 11.11.2019. (englanniksi)
40. ↑  Petteri Nikkilä *Jatkoaika.com*. Jatkoaika r.y. Viitattu 7.12.2017.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen